Adó- és értékbizonyítvány kiadása
Kiadható: külön jogszabályban meghatározott eljárásokhoz.
· Hagyatéki eljáráshoz
· Gyámhatósági ügyekhez
· Földterület felajánláshoz életjáradék ellenében
· Bírósági végrehajtói ügyekhez
· APEH végrehajtói ügyekhez
Kiadja: Az ingatlan fekvése szerint illetékes települési önkormányzat adóirodája.
Tartalmazza: az ingatlan és az ingatlanszerzők (tulajdonosok) adatait, az érték megállapításánál figyelembe vett tényezőket, továbbá az ingatlannak az adott időpontban fennálló forgalmi értékét.
Az eljárás illetéke: 4.000,- Ft
Ha egy beadványban több ingatlanra vonatkozó adó- és értékbizonyítványt kérnek, az illetéket ezek számától függően, külön-külön kell megfizetni Ajak Város Önkormányzat 11744034-15403722-03470000 számú „Államigazgatási eljárási illeték beszedési számla” javára átutalással vagy csekken. 
Ügyintézéshez szükséges: Az értékelni kért ingatlan tulajdoni lap másolata
Az ügyintézés ideje: általában 1-2 nap, legfeljebb 8 nap
Az eljárás során alkalmazott jogszabályok:
· Az adózás rendjéről szóló 2017. évi CL. törvény (Art.)
· Az adóigazgatási rendtartásról szóló 2017. évi CLI. törvény (Air.)
· Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény (Eüsztv.)
· Az illetékekről szóló 1990. évi XCIII. törvény 101 § és 1. melléklet III. fejezet
· A bírósági végrehajtásról szóló 1994. évi LIII. törvény
· A hagyatéki eljárásról szóló 2010. évi XXXVIII. törvény
· A gyámhatóságokról, valamint a gyermekvédelmi és gyámügyi eljárásról szóló 149/1997. (IX. 10.) Korm. rendelet

